CELEX: 52017JC0044
Language: fi
Date: 2017-12-06
Title: Yhteinen ehdotus NEUVOSTON PÄÄTÖS Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien päätösten hyväksymiseen

EUROOPAN KOMISSIO
            Bryssel 6.12.2017
            JOIN(2017) 44 final
            2017/0327(NLE)
            Yhteinen ehdotus
            NEUVOSTON PÄÄTÖS
            Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien päätösten hyväksymiseen
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee päätöstä Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella perustetussa sekakomiteassa unionin puolesta esitettävästä kannasta.
            
            
               2.Ehdotuksen tausta
            
            
               2.1.EU:n ja Uuden-Seelannin suhteita ja yhteistyötä koskeva kumppanuussopimus
            
            
               Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella, jäljempänä ’sopimus’, on tarkoitus luoda vahvempi kumppanuus EU:n ja sen jäsenvaltioiden sekä Uuden-Seelannin välille ja syventää ja tehostaa yhteistyötä yhteistä etua koskevissa asioissa yhteisten arvojen ja periaatteiden mukaisesti muun muassa tiivistämällä korkean tason vuoropuhelua. Sopimuksella luodaan johdonmukaiset, oikeudellisesti sitovat puitteet EU:n suhteille Uuden-Seelannin kanssa. Osaa sopimuksesta sovelletaan väliaikaisesti 12. päivästä tammikuuta 2017.
            
            
               2.2.Sekakomitea 
            
            
               Sopimuksen 53 artiklalla perustetaan sekakomitea. Sen päätehtäviä ovat sopimuksen täytäntöönpanon helpottaminen ja sopimuksen yleisten tavoitteiden edistäminen sekä yleisen johdonmukaisuuden säilyttäminen EU:n ja Uuden-Seelannin suhteissa. Sekakomitean tehtävänä on myös seurata EU:n ja Uuden-Seelannin välisten suhteiden kehittymistä, vaihtaa näkemyksiä ja tehdä ehdotuksia yhteisen edun mukaisista asioista sekä pyrkiä ratkaisemaan sopimuksen soveltamisalaan kuuluvilla aloilla mahdollisesti aiheutuvat kiistat. 
            
            
               Sekakomitea esittää tarvittaessa ehdotuksia ja tekee päätöksiä sopimuksen erityisten näkökohtien toteuttamiseksi. Sekakomitea tekee päätöksensä yksimielisesti ja kokoontuu ylempien virkamiesten tasolla. Sekakomitea vahvistaa oman työjärjestyksensä. Se voi perustaa alakomiteoita ja työryhmiä käsittelemään erityiskysymyksiä. 
            
            
               2.3.Sekakomitean suunnittelema säädös
            
            
               Sekakomitea tekee ensimmäisessä kokouksessaan päätökset, jotka koskevat sekakomitean työjärjestyksen sekä alakomiteoiden ja työryhmien työjärjestyksen hyväksymistä (jäljempänä ’suunnitellut säädökset’).
            
            
               Suunniteltujen säädösten tarkoituksena on hyväksyä sekakomitean toimintaa ohjaava työjärjestys ja alakomiteoiden ja työryhmien työjärjestys sopimuksen 53 artiklan 4 kohdan mukaisesti, jotta sopimus voidaan panna täytäntöön. 
            
            
               3.Unionin puolesta esitettävä kanta
            
            
               Unionin puolesta esitettävän kannan tarkoituksena on vahvistaa EU:n ja Uuden-Seelannin sekakomitean työjärjestys sekä alakomiteoiden ja työryhmien työjärjestys. Kannan olisi perustuttava sekakomitean päätösluonnoksiin. 
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Lisäksi se kattaa välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .
            
         
         
            
               4.1.2.Soveltaminen käsillä olevassa asiassa
            
            
               Sekakomitea on Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella perustettu elin. 
            
            
               Säädökset, joita sekakomiteaa pyydetään antamaan, ovat säädöksiä, joilla on oikeusvaikutuksia. Tämä johtuu siitä, että sekakomitea tekee sopimuksen 53 artiklan 3 kohdan i alakohdan mukaisesti päätöksiä, jotka sitovat sopimuksen osapuolia.
            
            
               Suunnitelluilla säädöksillä ei täydennetä eikä muuteta sopimuksen institutionaalisia rakenteita.
            
            
               Tämä vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan mukaan päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta esitetään unionin puolesta. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.
            
            
               4.2.2.Soveltaminen käsillä olevassa asiassa
            
            
               Suunnitelluilla säädöksillä pyritään edistämään sopimuksen tavoitteita ja helpottamaan sen täytäntöönpanoa. 
            
            
               Sopimuksella on tavoitteita ja siihen sisältyy osatekijöitä, jotka koskevat yhteistä ulko- ja turvallisuuspolitiikkaa, yhteistä kauppapolitiikkaa sekä kehittyneiden maiden kanssa tehtävää yhteistyötä. Näitä sopimuksen näkökohtia ei voida erottaa toisistaan eikä mikään niistä ole toiseen nähden liitännäinen. Sopimuksen allekirjoittaminen perustui Euroopan unionista tehdyn sopimuksen 37 artiklaan ja SEUT-sopimuksen 207 artiklaan ja 212 artiklan 1 kohtaan.
            
            
               Suunnitelluilla säädöksillä olisi näin ollen oltava sama aineellinen oikeusperusta.
            
            
               4.3.Päätelmät
            
            
               Ehdotetun päätöksen oikeusperustana tulisi edellä esitetyn perusteella olla Euroopan unionista tehdyn sopimuksen 37 artikla, SEUT-sopimuksen 207 artikla ja SEUT-sopimuksen 212 artiklan 1 kohta yhdessä sen 218 artiklan 9 kohdan kanssa. 
            
            
               2017/0327 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien päätösten hyväksymiseen
            
            
               EUROOPAN UNIONIN NEUVOSTO, joka
            
         
         
            
               ottaa huomioon Euroopan unionista tehdyn sopimuksen ja erityisesti sen 37 artiklan,
            
            
               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan ja 212 artiklan 1 kohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen,
            
            
               sekä katsoo seuraavaa:
            
            
               (1)Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskeva kumppanuussopimus, jäljempänä ’sopimus’, allekirjoitettiin Brysselissä 5 päivänä lokakuuta 2016, ja sitä on sovellettu väliaikaisesti 12 päivästä tammikuuta 2017.
            
            
               (2)Sopimuksen 53 artiklan 1 kohdalla on perustettu sekakomitea, jonka tehtävänä on helpottaa sopimuksen täytäntöönpanoa.
            
            
               (3)Sopimuksen 53 artiklan 4 kohdassa määrätään, että sekakomitea vahvistaa työjärjestyksensä ja voi perustaa alakomiteoita ja työryhmiä käsittelemään erityiskysymyksiä.
            
            
               (4)Sopimuksen 53 artiklan 5 kohdassa määrätään, että osapuolten edustajat toimivat yhdessä sekakomitean puheenjohtajina.
            
            
               (5)Sopimuksen tehokkaan täytäntöönpanon varmistamiseksi sekakomitean työjärjestys olisi hyväksyttävä mahdollisimman pian.
            
            
               (6)Sekakomiteassa esitettävän unionin kannan olisi sen vuoksi perustuttava tähän liitettyihin sekakomitean päätösluonnoksiin,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               EU:n ja Uuden-Seelannin sekakomitean ensimmäisessä kokouksessa unionin puolesta esitettävä kanta perustuu tähän päätökseen liitettyihin sekakomitean päätösluonnoksiin.
            
            
               2 artikla
            
            
               Sopimuksen 53 artiklassa tarkoitetun sekakomitean puheenjohtajana toimii unionin ulkoasioiden ja turvallisuuspolitiikan korkea edustaja. Sekakomiteassa ovat edustettuina unioni taikka unioni ja sen jäsenvaltiot käsiteltävänä olevasta aiheesta riippuen.
            
            
               3 artikla
            
            
               Tämä päätös on osoitettu komissiolle ja unionin ulkoasioiden ja turvallisuuspolitiikan korkealle edustajalle.
            
            
            
            
               Tehty Brysselissä
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio 7.10.2014, Saksa v. neuvosto, asia C-399/12, ECLI:EU:C:2014:2258, 61–64 kohta. 
               
            
      
    ---documentbreak--- 
      
         
               EUROOPAN KOMISSIO
            Bryssel6.12.2017
            JOIN(2017) 44 final
            Yhteinen ehdotus
            LIITE
            asiakirjaan
            Neuvoston päätös
            Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevalla kumppanuussopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestystä ja alakomiteoiden ja työryhmien työjärjestystä koskevien päätösten hyväksymiseen
            
               
         
         
            
               LIITE
            
            
            
               EU:N JA UUDEN-SEELANNIN SEKAKOMITEAN PÄÄTÖS N:o 1/...,
            
            
               annettu...,
            
            
               sekakomitean työjärjestyksen vahvistamisesta
            
            
            
               EU:N JA UUDEN-SEELANNIN SEKAKOMITEA, joka
            
            
               ottaa huomioon Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevan kumppanuussopimuksen, jäljempänä ’sopimus’, ja erityisesti sen 53 artiklan,
            
            
               sekä katsoo seuraavaa:
            
            
               (1)Sopimuksen osia on sovellettu väliaikaisesti 12 päivästä tammikuuta 2017.
            
            
               (2)Sen vuoksi sekakomitean olisi vahvistettava työjärjestyksensä,
            
            
            
               ON PÄÄTTÄNYT SEURAAVAA:
            
            
               Vahvistetaan EU:n ja Uuden-Seelannin sekakomitean työjärjestys sellaisena kuin se on esitetty liitteessä.
            
            
            
               Tehty … 
            
            
               
                     EU:n ja Uuden-Seelannin sekakomitean puolesta
               
               
                     Puheenjohtaja
               
            
            
         
         
            
               Liite
            
            
               EU:n ja Uuden-Seelannin suhteita ja yhteistyötä koskeva kumppanuussopimus
            
            
               SEKAKOMITEAN TYÖJÄRJESTYS
            
            
               Tehtävät ja kokoonpano
            
            
               1.Sekakomitea hoitaa tehtäviä, joista määrätään sopimuksen 53 artiklassa.
            
            
               2.Sekakomitea muodostuu molempien osapuolten asianmukaisen tason edustajista.
            
            
            
               Puheenjohtaja
            
            
               3.Sekakomitean puheenjohtajana toimii vuorotellen kummankin osapuolen edustaja yhden kalenterivuoden ajan.
            
            
               4.Poiketen siitä, mitä 3 kohdassa säädetään, ensimmäinen puheenjohtajakausi alkaa sekakomitean ensimmäisenä kokoontumispäivänä ja päättyy kyseisen vuoden joulukuun 31 päivänä.
            
            
            
               Kokoukset
            
            
               5.Sekakomitea kokoontuu yleensä kerran vuodessa, elleivät osapuolet toisin päätä. Kokoukset kutsuu koolle puheenjohtaja, ja ne pidetään vuorotellen Brysselissä ja Wellingtonissa yhteisesti sovittavana päivänä. Jos osapuolet niin sopivat, kumman tahansa osapuolen pyynnöstä voidaan pitää sekakomitean ylimääräisiä kokouksia.
            
            
               6.Sekakomitea kokoontuu yleensä ylempien virkamiesten tasolla, elleivät osapuolet toisin sovi.
            
            
            
               Julkisuus
            
            
               7.Jollei toisin päätetä, sekakomitean kokoukset eivät ole julkisia.
            
            
            
               Osallistujat
            
            
               8.Osapuolten valtuuskuntien aiottu kokoonpano ilmoitetaan puheenjohtajalle sihteereiden välityksellä ennen kutakin kokousta.
            
         
         
            
               9.Sekakomitean kokouksiin voidaan osapuolten yhteisestä sopimuksesta kutsua tarvittaessa asiantuntijoita tai muiden elinten edustajia joko tarkkailijoina tai antamaan tietoja erityisistä kysymyksistä.
            
            
            
               Sihteerit
            
            
               10.Yksi Euroopan ulkosuhdehallinnon edustaja ja yksi Uuden-Seelannin ulkoasiain- ja kauppaministeriön edustaja toimivat yhdessä sekakomitean sihteereinä. Kaikki sekakomitean puheenjohtajalle tarkoitetut tai häneltä peräisin olevat tiedonannot välitetään sihteereille. 
            
            
            
               Kokousten esityslistat
            
            
               11.Puheenjohtaja laatii kutakin kokousta varten ehdotuksen esityslistaksi. Se ja muut tarvittavat asiakirjat lähetetään toiselle osapuolelle viimeistään 15 päivää ennen kokouksen alkua.
            
            
               12.Alustavaan esityslistaan sisältyvät asiat, jotka on toimitettu puheenjohtajalle viimeistään 21 päivää ennen kyseisen kokouksen alkua.
            
            
               13.Sekakomitea hyväksyy lopullisen esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien osapuolten suostumuksella.
            
            
               14.Puheenjohtaja voi osapuolten suostumuksella tarvittaessa lyhentää 11 ja 12 kohdassa tarkoitettuja määräaikoja.
            
            
            
               Pöytäkirjat
            
            
               15.Sihteerit laativat yhdessä jokaisesta kokouksesta pöytäkirjaluonnoksen yleensä 30 kalenteripäivän kuluessa kokouksen päättymisestä. Pöytäkirjaluonnos perustuu puheenjohtajan laatimaan yhteenvetoon sekakomitean tekemistä päätelmistä.
            
            
               16.Molemmat osapuolet hyväksyvät pöytäkirjaluonnoksen 45 kalenteripäivän kuluessa kokouksen päättymisestä tai osapuolten sopimaan muuhun päivään mennessä. Kun pöytäkirjaluonnoksesta on päästy yhteisymmärrykseen, puheenjohtaja ja sihteerit allekirjoittavat kaksi alkuperäiskappaletta. Kumpikin osapuoli saa yhden alkuperäiskappaleen.
            
            
            
               Päätökset ja suositukset
            
            
               17.Sekakomitea voi hyväksyä päätöksiä ja suosituksia. Niiden nimenä on joko ”päätös” tai ”suositus”, jonka jäljessä on järjestysluku, hyväksymispäivä ja kuvaus niiden kohteesta. Kussakin päätöksessä ilmoitetaan sen voimaantulopäivä. 
            
            
               18.Sekakomitea voi antaa päätöksiä ja suosituksia kirjallisella menettelyllä. Tällöin osapuolet sopivat menettelyn enimmäiskestosta. Jos kumpikaan osapuoli ei ole kyseisen ajan päätyttyä ilmaissut vastustavansa ehdotettua päätöstä tai suositusta, sekakomitean puheenjohtaja julistaa päätöksen tai suosituksen hyväksytyksi yhteisellä sopimuksella.
            
            
               19.Sekakomitean hyväksymät päätökset ja suositukset tehdään kahtena puheenjohtajan allekirjoittamana alkuperäiskappaleena.
            
            
               20.Kumpikin osapuoli voi päättää julkaista sekakomitean päätökset ja suositukset omassa virallisessa lehdessään.
            
         
         
            
            
               Kirjeenvaihto
            
            
               21.Sekakomitealle osoitettu kirjeenvaihto ohjataan sen osapuolen sihteerille, jota kirjeenvaihdon laatija edustaa, ja sihteeri puolestaan ilmoittaa siitä toiselle sihteerille.
            
            
               22.Sihteerit varmistavat, että sekakomitealle osoitettu kirjeenvaihto toimitetaan eteenpäin puheenjohtajalle ja tarvittaessa jaetaan 25 kohdan mukaisesti.
            
            
               23.Sihteerit toimittavat puheenjohtajan lähettämän kirjeenvaihdon osapuolille ja jakavat sen tarvittaessa 25 kohdassa tarkoitettuina asiakirjoina.
            
            
               24.Puheenjohtajalle osoitettua ja puheenjohtajalta lähtevää kirjeenvaihtoa voidaan käydä missä tahansa kirjoitetussa muodossa, myös sähköpostitse.
            
            
            
               Asiakirjat
            
            
               25.Jos asioiden käsittely sekakomiteassa perustuu asiakirjoihin, sihteerit numeroivat kyseiset asiakirjat ja jakavat ne osanottajille.
            
            
            
               Kulut
            
            
               26.Osapuolet vastaavat niille sekakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
            
            
               27.Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
            
            
            
               Alakomiteat ja työryhmät
            
            
               28.Sekakomitea voi päättää perustaa alakomiteoita ja työryhmiä avustamaan tehtävien hoitamisessa.
            
            
               29.Sekakomitea voi päättää lopettaa minkä tahansa perustamansa alakomitean tai työryhmän taikka vahvistaa sen työjärjestyksen tai muuttaa sitä.
            
            
               30.Alakomiteat ja työryhmät raportoivat toiminnastaan sekakomitealle kunkin kokouksensa jälkeen.
            
            
               31.Työryhmillä ei ole päätösvaltaa, mutta ne voivat antaa suosituksia sekakomitealle.
            
            
         
         
            
               Työjärjestyksen muuttaminen
            
            
               32.Osapuolet voivat sopia muuttavansa tätä työjärjestystä 17–20 kohdan mukaisesti.
            
            
            
               EU:N JA UUDEN-SEELANNIN SEKAKOMITEAN PÄÄTÖS N:o 2/...,
            
            
               annettu....,
            
            
               alakomiteoiden ja työryhmien työjärjestyksen vahvistamisesta
            
            
            
               EU:N JA UUDEN-SEELANNIN SEKAKOMITEA, joka
            
            
               ottaa huomioon Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevan kumppanuussopimuksen, jäljempänä ’sopimus’, ja erityisesti sen 53 artiklan sekä sekakomitean työjärjestyksen 28–31 kohdan,
            
            
               sekä katsoo seuraavaa:
            
            
               Sekakomitea voi työjärjestyksensä 28 kohdan mukaisesti perustaa alakomiteoita ja työryhmiä avustamaan tehtävien hoitamisessa,
            
            
            
               ON PÄÄTTÄNYT SEURAAVAA:
            
            
               Sekakomitean alakomiteoiden ja työryhmien työjärjestys esitetään liitteessä.
            
            
            
               Tehty …. xxx.
            
            
            
               
                     EU:n ja Uuden-Seelannin sekakomitean puolesta
               
               
                     Puheenjohtaja
               
            
            
         
         
            
            
               Liite 
            
            
               Alakomiteoiden ja työryhmien työjärjestys
               
            
               1.Alakomiteat ja työryhmät keskustelevat sopimuksen täytäntöönpanosta omilla vastuualueillaan, jotka sekakomitea on vahvistanut. Ne voivat keskustella myös asianomaiseen kahdenvälisen yhteistyön alaan liittyvistä aiheista tai erityisistä hankkeista.
            
            
               2.Alakomiteat ja työryhmät työskentelevät sekakomitean alaisuudessa. Ne toimittavat pöytäkirjansa ja suosituksensa sekakomitealle sen määräämän aikataulun mukaisesti.
            
            
               3.Alakomiteat ja työryhmät muodostetaan osapuolten edustajista.
            
            
               4.Alakomiteat ja työryhmät voivat kutsua asiantuntijoita kokouksiinsa kuullakseen heitä tietyissä esityslistalla olevissa asioissa.
            
            
               5.Alakomiteoiden ja työryhmien puheenjohtajana toimii se osapuoli, joka on sekakomitean puheenjohtaja.
            
            
               6.Kummankin osapuolen edustajat toimivat yhdessä kunkin alakomitean ja työryhmän sihteereinä. Sihteereillä on samat tehtävät kuin sekakomitean sihteereillä. 
            
            
               7.Alakomiteoiden ja työryhmien on kokoonnuttava vähintään niin usein kuin sekakomitea määrää. Jos osapuolet niin sopivat, kumman tahansa osapuolen pyynnöstä voidaan pitää ylimääräisiä kokouksia. Jokainen kokous pidetään molempien osapuolten yhdessä sopimana päivänä niiden yhdessä sopimassa paikassa.
            
            
               8.Alakomiteat ja työryhmät noudattavat toiminnassaan sekakomitean työjärjestystä siltä osin kuin on kyse esityslistoista, pöytäkirjoista, suosituksista, kirjeenvaihdosta, asiakirjoista ja kuluista, ellei sekakomitea toisin määrää.
            
            
               9.Jolleivät osapuolet toisin sovi, kokoukset eivät ole julkisia.